**Să ardem pernele**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să ardem toate pernele pe rug,

aceste-abisuri unde fug

speriate vise rătăcite

atât cât noaptea le permite,

iar unele rămân pe veci închise

o, tu, pufos și alb sicriu de vise

cum dimineața îmi ucizi

coconi ce au visat omizi,

cum ce aievea-n somn trăii

în puful fără zbor acuma ții,

un puf ce sigur nu e îngeresc,

căci îngeri nu cu vise se hrănesc.

Am ațipit din nou pe perna ta

sperând că visu-mi voi găsi în ea.